Seg yigemmaḍ i ɣer nessaweḍ deg uswir n tɣara, negza merra ismawen n yiwudam d yinumak-nsen imi d isem i yessemxallafen awadem ɣef wayeḍ. Tamarut tefka i yiwudam i tessemres deg wungal-a ismawen uzzigen i yellan di tmetti taqbaylit am Taseɛdit, Ferruǧa..., wiyaḍ seg idles n taɛrabt am ebd Rreḥman, nura, Caɛban; si tama nniḍen llan yismawen i tessemres ilmend n unamek-nsen am Ḥlima tsemma-as acku d taḥnint, llan wiyaḍ ur cudden ara ɣer twuri-nsen deg uḍris am Tseɛdit di teqbaylit anamek-ines d sseɛd d taseɛdit n uxxam maca deg wungal txeddem mgal anamek n yisem-is, d tamcumt tḥemmel cwal; llan yiwudam i wumi tefka ismawen imugna am uqerru n taddart.